open-index/open-wikipedia-markdown huggingface dataset:
இயக்கம் (திரைப்படம்)

**இயக்கம்** (*Iyakkam*)  என்பது 2008 ஆம் ஆண்டு வெளியான தமிழ் அதிரடித் திரைப்படமாகும்.  சஞ்சய் ராம் தயாரித்து இயக்கிய இப்படத்தில் புதுமுகம் ரிஷி குமார், ஸ்ருதி ராஜ் ஆகியோர் முன்னணி வேடங்களில் நடிக்க,  சுஜிபாலா, சஞ்சய் ராம், சுதாகர் வசந்த், ஆர். சுந்தர்ராஜன், சிட்டி பாபு, எம். எசு. பாசுகர், பூவிலங்கு மோகன் ஆகியோர் துணை பாத்திரங்களில் நடித்தனர். இந்த படத்திற்கு பிரவீண் மணி இசை அமைத்தார். படமானது 25 ஏப்ரல் 2008 அன்று வெளியானது.

## நடிகர்கள்

*ரிசி குமார் நல்லத்தம்பியாக / மேயன்
*ஸ்ருதி ராஜ் சரசு
*சுஜிபாலா மலராக
*சஞ்சய் ராம் சின்னமருது
*சுதாகர் வசந்த் ஆண்டவராக
*ஆர். சுந்தர்ராஜன் புண்ணியக்கோடி
*சிட்டி பாபு அப்புசாமி
*எம். எசு. பாசுகர் முத்துக்குட்டி
*பூவிலங்கு மோகன் ஜோசியக்காரர்
*ஓமக்குச்சி நரசிம்மன்
*நெல்லை சிவா
*சிசர் மனோகர்
*போண்டா மணி
*சாப்லின் பாலு
*பாண்டு
*ரைசா சிறப்புத் தோற்றத்தில்

## தயாரிப்பு
*[[தூத்துக்குடி (திரைப்படம்)|தூத்துக்குடி]]* (2006), *ஆடு புலி ஆட்டம்* (2006), *[[வீரமும் ஈரமும்]]* (2007) போன்ற படங்களை இயக்கிய சஞ்சய் ராம் அடுத்து *இயக்கம்* என்ற படத்தை தனது புதிய சொந்த பதாகையான லிங்கம் தியேட்டர்சின் கீழ் தயாரித்து, இயக்கினார். முன்னாள் தமிழ்நாடு துடுப்பாட்ட  வீரரான ரிஷி குமார் ஒரு குடிசைவாசியாகவும்,  மாவட்ட ஆட்சியராகவும்  நடிக்க ஒப்பந்தமானார். கூத்துப்பட்டறையில் அவர் சிலகாலம் பணியாற்றியுள்ளார். இயக்குநர் வின்சென்ட் செல்வாவிடம் ஒரு காலத்தில் இணை இயக்குநராக இருந்த சஞ்சய் ராம், “நான் பாலிவுட் திரைப்பட படைப்பாளியான ராம் கோபால் வர்மாவின் தீவிர ரசிகன். அவரது திரைப்படப் படைப்பில் நான் ஈர்க்கப்பட்டேன். நான் அவரை பின்பற்ற விரும்புகிறேன் " என்றும், “தரமே எனது குறிக்கோள். தமிழ்த் திரைப்படத் துறையில் தரமான பொழுதுபோக்கு படங்களை வழங்க விரும்புகிறேன் " என்றும் கூறியுள்ளார்.

## இசை
திரப்பட பின்னணி இசை, பாடல்கள் ஆகியவற்றுக்கு இசையமைப்பாளர் பிரவீண் மணி இசையமைத்தார். இந்த இசைப்பதிவில் இளைய கம்பன் எழுதிய ஆறு பாடல்கள்  உள்ளன. இந்த படத்தின் இசை வெளியீடானது30 மார்ச் 2008 அன்று நடிகர்கள் ஷாம், சூரியா ஆகியோரால் சென்னையில் வெளியிடப்பட்டது.

## வரவேற்பு
*[[தி இந்து|தி இந்து பத்திரிகையின்]]* எஸ். ஆர். அசோக் குமார் படத்தின் நகைச்சுவைப் பகுதியை விமர்சித்தார், ஆனால் கலைஞர்களின் நடிப்பையும்,  ஒளிப்பதிவையும் பாராட்டினார். மேலும் "பலவீனமான திரைக்கதை படத்தின் கருத்தாக்கத்தை நீர்த்துப்போகச் செய்கிறது" என்றும் கூறினார். மற்றொரு விமர்சகர் இந்த படத்துக்கு 5 க்கு 2 என மதிப்பீடு அளித்து, "இயக்குநர் சஞ்சய் ராம்  சிறப்பான முயற்சிகளை மேற்கொண்டார், மேலும் படம் கூட்டம் சேர்க்கும்" என்று எழுதினார்.

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:2008 தமிழ்த் திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
சுலெவின் சுண்டெலி

**சுலெவின் சுண்டெலி** (Slevin's mouse) (*பெரோமிசுகசு சுலெவினி*), **கேடலினா மான் சுண்டெலி** என்றும் அழைக்கப்படுகிறது. இது பாலூட்டிகளில் கிரிசெடிடே குடும்பத்தினைச் சார்ந்த கொறிணி வகைகளுள் ஒன்றாகும். இது தெற்கு பாகா கலிபோர்னியாவின் ஐலா சாண்டா கேடலினா பகுதியின் கிழக்கு கடற்கரைப் பகுதியில் சுமார்  பரப்பில் மட்டுமே காணக்கூடியது. இது இந்த தீவின் பூர்வீக பாலூட்டியாகும். இதற்கு இப்பெயரினை இட்டவர் கலிபோர்னியா அறிவியல் குழுமத்தினைச் சார்ந்த அருங்காட்சியகக் காப்பாளர் ஜோசப் சுலெவின்.

சுலெவின் சுண்டெலி பெரிய உடலுடைய சுண்டெலி ஆகும். இதனுடைய மொத்த நீளம் சுமார்  ஆகும். இதில்  வால் நீளமாகும். இவை வெளிறிய இலவங்கப்பட்டை ரோமங்களைக் கொண்டுள்ளன. மங்கலான முடிகளுடன், உடல், தலை மற்றும் பக்கவாட்டுகளுக்கு மேல், வெள்ளை நிற கீழ் உறுப்புகள் உள்ளன. இவை கலிபோர்னியா சுண்டெலியுடன் மிகவும் ஒத்ததாகத் தோன்றுகின்றன, ஆனால் இவை வெளிர் நிறத்திலும் சற்று பெரியதாகவும் இருக்கின்றன. இருப்பினும், இது வட அமெரிக்க மான் சுண்டெலியுடன் மிக நெருக்கமாகத் தொடர்புடையதாக இருக்கலாம்.

அறிமுகப்படுத்தப்பட்ட வடக்கு பாகா மான் சுண்டெலியினால்,  போட்டியிடுவதால் இந்த இனங்கள் அச்சுறுத்தலுக்கு உள்ளாகியுள்ளது. பாகா மான் சுண்டெலி உள்ளூர் மீனவர்களால் அறிமுகப்படுத்தப்பட்டது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
பகுப்பு:கொறிணிகள்
தியோபனி துர்கா மந்திர்

**தியோபனி துர்கா மந்திர்** (*Deopani Durga Mandir*) இந்தியாவின் அசாம் மாநிலத்திலுள்ள ஓர் இந்து மத கோயிலாகும். சக்தியே தெய்வம் என்ற கொள்கையுடன் துர்கா தேவியை வழிபடுவோருக்கான கோயிலாக இக்கோயில் சிறப்பு பெற்றுள்ளது. கர்பி ஆங்கலாங்கு மாவட்டத்திலுள்ள போகாசன் நகரத்தில் தியோபனி துர்கா மந்திர் அமைந்துள்ளது.
## அமைவிடம்

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          93.74743659049273,
          26.0064367855
        ]
      }
    }
  ]
}

தியோபனி துர்கா மந்திர்  என்ற அடையாள ஆள்கூறுகளில் இடம்பெற்றுள்ளது.
## வரலாறு
கோயிலின் சிலையானது வேறு சில தொல்பொருள் பொருட்கள் தோண்டப்பட்டப்போது கண்டறியப்பட்டது. அச்சிலை கண்டுபிடிக்கப்பட்ட இடத்திலேயே கோயில் நிறுவப்பட்டது. ஓர் அறக்கட்டளையால் கோயில் நிர்வகிக்கப்படுகிறது.  கோவிலில் ஆண்டு துர்கா பூசை ஒவ்வோர் ஆண்டும் கொண்டாடப்படுகிறது.

## காட்சியகம்

File:Sri Sri Deopani Durga Mandir,Karbi Anglong ,Assam,India Main temple.jpg|தியோபனி துர்கா மந்திர் பிரதான கோயில்
File:Sri Sri Deopani Durga Mandr,Karbi Anglong Assam Prayer tree.jpg|தியோபனி துர்கா மந்திர் கோயிலுள்ள வழிபாட்டு மரம்
File:Sri Sri Deopani Durga Mandir,Karbi Anglong Assam,India.jpg|தியோபனி துர்கா மந்திர் விளக்கு கூடம்
File:Sri Sri Deopani Durga Mandir,Karbi Anglong ,Assam front view.jpg|தியோபனி துர்கா மந்திர் முன் தோற்றம்

## மேற்கோள்கள்

பகுப்பு:அசாம்
பகுப்பு:அசாமில் உள்ள இந்துக் கோயில்கள்
மேக்ரோபிராக்கியம் நொபிலி

***மேக்ரோபிராக்கியம் நொபிலி*** (*Macrobrachium nobilii*) என்பது ஒரு வகை நன்னீர் இறால் ஆகும். 1910ஆம் ஆண்டில் ஹெண்டர்சன் மற்றும் மத்தாய் முதன் முதலாக *மே. நோபிலி* குறித்து விவரித்தனர். இது பத்துக்காலிகள் வரிசையில் பேலிமோனிடே குடும்பத்தினைச் சார்ந்தது.

## பரவல்
இந்த கரிடியன் இறால் இந்தியாவில் தென் கிழக்குப் பகுதிகளிலும், நியூ கலிடோனியா, கேவாடக்சு மற்றும் துவாமோட்டுத் தீவுகளில் காணப்படுகிறது. இந்தியாவில், இது தமிழ்நாட்டின் செங்கல்பட்டு மாவட்டத்தின் நன்னீர் ஏரிகளில் காணப்படுவது பதிவாகியுள்ளது. கல் இராட்டு என அழைக்கப்படும் *மே. நோபிலி* மேட்டூர் அணைக்கும் காவிரிபூம்பட்டினத்திற்கும் இடையில் காவிரி ஆற்றில் காணப்படுவது பதிவாகியுள்ளது.

## முக்கிய பண்புகள்
இந்த நன்னீர் இறால் உள்நாட்டில் கல் இறால் என்று அழைக்கப்படுகிறது. ஏனெனில் இதன் வாழ்விடத்தின் அடிப்பகுதியில் காணப்படும் கற்கள்/கூழாங்கற்கள் அடியில் பகல் நேரங்களில் மறைந்து காணப்படும். *எம். நோபிலியின்* இரண்டாவது மார்பு பகுதி இணையுறுப்பான கீலா எனப்படுவது மிகப்பெரியதாகக் காணப்படும். இதில் கார்பசானது மீரசினைவிட பெரியதாகக் காணப்படும். மேலும் பெரிய கீலாவில்  விளிம்புகளின் அருகாமையில் பற்களைக் கொண்டுள்ளது. ராஸ்ட்ரமில் முதல் நான்கு அல்லது ஐந்து பற்கள் கண்விழிப்பின் சுற்றுப்பாதைக்குப் பின்னால் அமைந்துள்ளது.

## உயிரியல்
*எம். நோபிலி* என்பது 18-22 நாட்களுக்கு ஒரு முறை தோலுரிப்பன. இந்த தோலுரிப்புக் காலம் இரு பகுதிகளாக உள்ளது. ஆண் இறால் பெண் இறாலினை விட உருவில் பெரியவை. ஆண் *எம். நோபிலியின்* உடல் எடை சுமார் 12676 மி. கிராம் வரையும்  பெண் இறாலின் உடல் எடை 7178 மி. கிராம் வரை வளர்ந்துள்ளது கண்டறியப்பட்டுள்ளது. சராசரியாகப் பெண் 14 நாட்களுக்கு ஒரு முறை சுமார் 2200 முட்டைகளை ஒரு தொகுப்பாக இட்டு அடைகாக்கும். கருவளர்ச்சி முடிந்ததும் 6 நாட்களுக்குள் முட்டைகளை ஒழுங்கற்ற தொகுதிகளாகப் பொரிக்கின்றன. பொரித்த குஞ்சுகள் நீரோட்டத்தில் உப்புத்தன்மை நிறைந்த கழிமுகப்பகுதிகளுக்கு செல்கின்றன. அங்கு அவை வளர்ச்சியை நிறைவு செய்கின்றன. இளம் உயிரி வளர்ச்சி முடிந்ததும், நன்னீர் பகுதிகளுக்கு ஆற்றோட்டத்தில் எதிர் நீச்சலிட்டு இடம்பெயர்கின்றன.

## மேற்கோள்கள்

பகுப்பு:கணுக்காலிகள்
பகுப்பு:மேக்ரோபிராக்கியம்
மைக்கேல் ஆர்ட்டின்

**மைக்கேல் ஆர்ட்டின்** (*Michael Artin*, பிறப்பு: சூன் 28, 1934) ஓர் அமெரிக்கக் கணிதவியலாளர் ஆவார். இவர் மாசாச்சூசெட்சு தொழினுட்பக் கழகத்தில் கணிதத் துறையில் பேராசிரியராக உள்ளார். இயற்கணித வடிவவியலில் இவரது பங்களிப்புகளுக்காக அறியப்படுகிறார்.

## மேற்கோள்கள்

## வெளி இணைப்புகள்

* 
* Michael Artin  at MIT Mathematics
* http://nationalmedals.org/laureates/michael-artin

பகுப்பு:1934 பிறப்புகள்
பகுப்பு:வாழும் மக்கள்
பகுப்பு:அமெரிக்கக் கணிதவியலாளர்கள்
பகுப்பு:செருமானியக் கணிதவியலாளர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
பகுப்பு:மாசாச்சுசெட்டு தொழில்நுட்பக் கழகப் பேராசிரியர்கள்
ராஜேஸ் தாஸ்

**ராஜேஸ் தாஸ்** தமிழ்நாட்டில் பணிபுரிந்த ஒடிசா மாநிலத்தைச் சேர்ந்த இந்திய ஆட்சிப் பணி அதிகாரி ஆவார். இவர் தமிழ்நாட்டைச் சேர்ந்த  இந்திய ஆட்சிப் பணி அதிகாரியான பீலா ராஜேசை மணந்தவர். இவர் பிப்ரவரி, 2021 முடிய தமிழக காவல் துறையில் சிறப்பு தலைமை இயக்குநர் (சட்டம் & ஒழுங்கு)  பணியில் இருந்தவர்.  2021-இல் 57 வயதாகும் இராஜேஸ் தாஸ் மீது ஒரு பெண் இந்தியக் காவல் பணி அதிகாரியை பாலியல் துன்புறுத்தல் செய்தமை குறித்து குற்றச்சாட்டு எழுந்தது. எனவே தமிழ்நாடு காவல் துறை, ராஜேஸ் தாஸ் மீது  பாலியல் துன்புறத்தல் வழக்கு பதிந்து, தமிழக சிபி-சிஐடியின் கண்காணிப்பாளர் முத்தரசி தலைமையில் விசாரணைக் குழு அமைக்கப்பட்டுள்ளது. தற்போது ராஜேஸ் தாஸ் பணியிலிருந்து விடுவிக்கப்பட்டு காத்திருப்போர் பட்டியலில் வைக்கப்பட்டுள்ளார். இராஜேஸ் தாஸ் மீதான பாலியல் துன்புறுத்தல் வழக்கை தன்னிச்சையாக கையில் எடுத்த   சென்னை உயர் நீதிமன்றம், இந்த விசாரணையை தொடர்ந்து கண்காணித்து  வருகிறது. மேலும் தமிழ்நாடு அரசின் உள்துறை செயலகம், ராஜேஸ் தாஸ் மீதான பாலியல் துன்புறத்தல் குற்றச்சாட்டுகளை விசாரணை செய்ய ஒரு பெண் கூடுதல் தலைமைச் செயலர் தலைமையில் ஆறு பேர் கொண்ட விசாகா குழு அமைக்கப்பட்டுள்ளது.

## மேற்கோள்கள்


## வெளி இணைப்புகள்
* பெண் எஸ்.பி-க்கு நேர்ந்த அவலங்கள்
*  பீலா ராஜேஷின் கணவர் ராஜேஷ்தாஸுக்கு முக்கியப் பதவி

பகுப்பு:வாழும் மக்கள்
பகுப்பு:இந்திய காவல் பணி அதிகாரிகள்
பகுப்பு:தமிழ்நாடு காவல்துறை அதிகாரிகள்
டாக்டர் ஜெ. ஜெயலலிதா பல்கலைக்கழகம்

**டாக்டர் ஜெ. ஜெயலலிதா பல்கலைக்கழகம்** (*Dr.J. Jayalalithaa University*) என்பது, வேலூரில் உள்ள திருவள்ளுவர் பல்கலைக்கழகத்தினை இரண்டாகப் பிரித்து விழுப்புரத்தில் டாக்டர் ஜெ. ஜெயலலிதா பல்கலைக்கழக சட்டம், 2021 (தமிழ்நாடு) கீழ் உருவாக்கப்பட்டது. தமிழக முதலமைச்சர் எடப்பாடி கே. பழனிச்சாமி தமிழக சட்டப்பேரவையில் அறிவிப்பு செய்ததன் தொடர்ச்சியாக, பிப்ரவரி 5-ஆம் நாள் இதற்கான சட்ட முன்வரைவினை உயர்கல்வி அமைச்சர் கே.பி. அன்பழகன் தாக்கல் செய்தார். இந்தப் பல்கலைக்கழகத்தின் முதல் துணைவேந்தராக முனைவர் எஸ். அன்பழகன் மார்ச் 1 அன்று பொறுப்பேற்றுக்கொண்டார். இப்பல்கலைக்கழகத்தின் கட்டுப்பாட்டின் கீழ் விழுப்புரம், கள்ளக்குறிச்சி, கடலூர் மாவட்ட கலை அறிவியல் கல்லூரிகள் வரும்.

## அண்ணாமலைப் பல்கலைக்கழகத்துடன் இணைப்பு
முழுமையாக செயல்படாமல் இருந்த இப்பல்கலைக்கழகம் சிதம்பரம் அண்ணாமலைப் பல்கலைக்கழகத்துடன் இணைக்கப்பட்டது. இதற்கான சட்டமுன்வடிவானது ”2021ம் ஆண்டு பல்கலைக்கழகங்கள் திருத்தம் மற்றும் நீக்கறவு சட்டம்” என்பதை தமிழ்நாடு உயர்கல்வித்துறை அமைச்சர் பொன்முடி தமிழக சட்டப் பேரவையில் தாக்கல் செய்தார்.

## மேற்கோள்கள்

பகுப்பு:விழுப்புரம் மாவட்ட பல்கலைக்கழகங்களும் கல்லூரிகளும்
லிப்கே கோல்தூயிசு

**லிப்கே பிஜ்டெலி கோல்தூயிசு** (21 ஏப்ரல் 1921 - 7 மார்ச் 2008) ஒரு நெதர்லாந்தைச் சார்ந்த ஓடுடைய கணுக்காலி (கிரசுடேசியன்) நிபுணர் ஆவார். இந்த துறையில் இவரது பங்களிப்பு முக்கியமானதாகக் கருதப்படுகிறது. இவர் "நம் காலத்தின் மிகப் ஓடுடைய கணுக்காலி நிபுணர்".

கோல்தூயிசு கிழக்கு ஜாவா தீவில் உள்ள புரோபோலிங்கோவில் பிறந்தார். இவர் ஜனவரி 1946 23 அன்று லைடன் பல்கலைகழத்திலிருந்து முனைவர் பட்டம் பெற்றார். இவர் 1941ஆம் ஆண்டு *ரிஜ்க்மியூஸியம் வேன் இயற்கை வரலாற்று* அருங்காட்சியகத்தில் துணை பொறுப்பாளராக நியமிக்கப்பட்டார். இவர் 20ஆம் நூற்றாண்டின் மிகச் சிறந்த ஓடுடைய கணுக்காலி நிபுணராக இருந்தார். இவர் ஒட்டுடைய கணுக்காலி குறித்து 620 ஆவணங்களை வெளியிட்டு உள்ளார். இவற்றில் 108 லைடன் அருங்காட்சியகம் ஆய்விதழில் வெளியாகி உள்ளன. மொத்தம் 12,795 பக்கங்களை இவர் வெளியிட்டுள்ளார், இது ஆண்டுக்குச் சராசரியாக 185 பக்கங்களும் மற்றும் ஒரு ஆய்வுக்கட்டுரை சராசரியாக 21 பக்கங்களையும் கொண்டது. இவை பல ஓடுடைய கணுக்காலிகளின் துணைக்குழுக்கள், அவற்றின் இயற்கை வரலாறு மற்றும் பெயரிடல் மற்றும் அவற்றின் வரலாறு குறித்ததாகும். இந்த நிலையான வெளியீடுகள் 428 புதிய வகைப்பாடு குழுக்களுக்கான விளக்கத்தைத் தந்தன. இதன் மூலம் 2 புதிய குடும்பங்கள், 5 துணைக் குடும்பங்கள், 83 பேரினங்கள் மற்றும் 338 சிற்றினங்கள் விவரிக்கப்பட்டன். 67 உயிரினங்களுக்கு 1953 முதல் 2009 இடையே இவரது பெயர் வைக்கப்பட்டுள்ளன.  இருப்பினும், ஃபிரான்சன், சி.எச்.ஜே.எம்,, டெ கிரேவ், எஸ்., என்ஜி, பி.கே.எல் 2010ல், கூடுதலாக 50 இனங்களுக்கு கோல்தூயிசு பெயரினைச் சூட்டினர்.

1972ஆம் ஆண்டில் கோல்தூயிசுக்கு நார்வே அறிவியல் மற்றும் தொழில்நுட்ப பல்கலைக்கழகம் கெளரவ முனைவர் பட்டம் வழங்கிச் சிறப்பித்தது.

## '''கோல்தூயிசு''' குறித்த வெளியீடு

*  Alex Alsemgeest & Charles Fransen [et al.]: *In krabbengang door kreeftenboeken. De Bibliotheca Carcinologica L.B. Holthuis*. Leiden, Naturalis Biodiversity Center, 2016. 

## மேற்கோள்கள்

பகுப்பு:இடச்சு விலங்கியலாளர்கள்
பகுப்பு:2008 இறப்புகள்
பகுப்பு:1921 பிறப்புகள்
சங்கீதா மிஸ்கா

**சங்கீதா மிஸ்கா** (Sangita Myska) ஒரு பிரிட்டிசு தொலைக்காட்சித் தொகுப்பாளர் ஆவார். இந்திய வம்சாவளியைச் சேர்ந்த பத்திரிகையாளரான இவர், தற்போது பிபிசியுடன் இருக்கிறார் . இவர் அனைத்து பிபிசி செய்தி வெளியீடுகளிலும் ஒரு வழக்கமான செய்தி நிருபர் ஆவார்., அதே போல் பிபிசி நியூஸ் என்ற செய்தித் தொலைக்கட்சியில் வழக்கமான நிகழ்ச்சிகளையும் வழங்குகிறார். இவர், ஐரோப்பாவின் 50 செல்வாக்கு மிக்கவர்களில் ஒருவராகப் பட்டியலிடப்பட்டார். மேலும், 2007ஆம் ஆண்டில் ஐரோப்பிய பத்திரிகையாளர் விருதுக்கு பரிந்துரைக்கப்பட்டார்.  ஐரோப்பிய ஒன்றிய எல்லைகளில் குழந்தை கடத்தல் தொடர்பான இவரது தொலைக்காட்சி விசாரணைக்காக அதே ஆண்டு பன்னாட்டு மன்னிப்பு அவையின் இதழிலியல் விருதுகளுக்காக இவர் நீண்டகாலமாக பட்டியலிடப்பட்டார்.  2012 ஆம் ஆண்டில், இவர் சர்வதேச ஆசிய பெண் சாதனையாளர் விருதை வென்றார் 

## தொழில்

### ஆரம்ப கால வாழ்க்கையில்
சட்டம் மற்றும் சர்வதேச அரசியலில் பட்டம் பெற்ற பிறகு, மிஸ்கா ஒரு தொழில்துறை சுகாதார மற்றும் பாதுகாப்பு இதழில் இரண்டு மாதங்கள் பணியாற்றினார். அங்கு தனக்கு குறைவாகவே ஊதியம் வழங்கப்பட்டதாக தெரிவித்தார்.

இவர் பல்வேறு தேசிய ஒளிபரப்பாளர்கள் மற்றும் பத்திரிகை அம்ச எழுத்தாளர்களுக்கான ஆராய்ச்சியாளராக பணியாற்றினார்.

### பிபிசி வானொலி
சங்கீதா மிஸ்கா பிபிசி ரேடியோ 4 இல் பல ஆவண நிழக்ச்சிகளை வழங்கியுள்ளார். *லைவ்ஸ் இன் எ லேண்ட்ஸ்கேப்* , *வாட்ஸ் இன் எ நேம் போ*ன்ற தொடரின் பிரிட்டனில் ஒரு இனப் பெயரைக் கொண்டிருப்பது தொடர்பான பெருமை மற்றும் தப்பெண்ணத்தை ஆராய்வது ஆகியவை இதில் அடங்கும்.
பிபிசியின் பயிற்சி (வானொலி) நிருபர் திட்டத்தில் ஒரு இடத்தை பிடித்து பிபிசி நியூஸில் தனது தொழில் வாழ்க்கையைத் தொடங்கினார்.. பிபிசி ரேடியோ ஷெஃபீல்டில் பணியாற்றினார். அங்கு இவர் பிபிசி ஊழியர் நிருபராகவும், பின்னர் டீன் 'பிப்ஸ்' பெப்பாலுடன் டிரைவ் டைம் ஷோவின் தயாரிப்பாளராகவும் இருந்தார்.. 1998ஆம் ஆண்டில், பிபிசி ரேடியோ ஃபைவ் லைவ் நிறுவனத்தில் ஒரு தயாரிப்பாளராகவும் நிருபராகவும் சேர்ந்தார். பிபிசி ஸ்காட்லாந்திற்கு மீண்டும் ஒரு நிருபராகச் செல்வதற்கு முன்பு, தொலைக்காட்சியில் பணிபுரிந்தார். 

பிபிசி டூவில் ஆண்ட்ரூ *நீலுடன் தி டெய்லி பாலிடிக்ஸ்* பத்திரிகையின் நடப்பு விவகாரங்களின் தொகுப்பாளராகவும் நிருபராகவும் மிஸ்கா பணியாற்றியுள்ளார்.

## சொந்த வாழ்க்கை
சகீதா திருமணமாகி, இலண்டனில் வசிக்கிறார். செப்டம்பர் 2009 இல், முந்தைய ஆண்டு டேனியல் மைக்கூ மற்றும் அவரது சகோதரர் மத்தேயு ஆகியோரால் லண்டனை 'கழுத்தை நெரிக்கும் கொள்ளையர்கள்' என்று அழைத்தனர்.

## குறிப்புகள்

## வெளி இணைப்புகள்
*Outrageous Fortunes BBC Three
*Biggest Hindu temple opens BBC News
*http://www.traffickingproject.org/2008/03/un-vienna-forum-part-5-role-of-arts.html

பகுப்பு:வாழும் மக்கள்
சங்கீதா பட்டேல்

**சங்கீதா படேல்** (Sangita Patel)  (பிறப்பு 1979 சனவரி 2)  கனடாவைச் சேர்ந்த தொலைக்காட்சி ஆளுமையாவார். தற்போது எச்ஜி தொலைக்காட்சியின் *ஹோம் டு வின்* என்ற நிகழ்ச்சியின் தொகுப்பாளராகவும், *என்டர்டெயின்மென்ட் டுநைட் கனடா*  என்ற நிகழ்ச்சியின் ஒளிபரப்பு ஆளுமையாகவும் உள்ளார்.

## சொந்த வாழ்க்கையும் தொழிலும்
சங்கீதா 2002இல் மின் பொறியியலில் பட்டப்படிப்பை முடித்து, பொறியாளராக சில ஆண்டுகள் பணிபுரிந்த பிறகு, பல்வேறு ஊடகங்களில் தன்னார்வ நிலைகளில் பணி புரிந்து, இறுதியில் *தி வெதர் நெட்வொர்க்* என்ற வானிலைத் தகவல்களை வழங்கும் தொலைக்காட்சியில் வானிலை செய்தி வழங்குநரானார்.

## தொலைக்காட்சியில்
சிபி24 என்ற வார இறுதி வானிலை நிகழ்ச்சித்தொகுப்பாளராக ஒரு பணியை ஏற்றுக்கொண்டபின் இவரது மாற்றம் தொடர்ந்தது. *சிட்டிநியூஸில் இன் தி சிட்டி* என்று அழைக்கப்படும் தனது சொந்த பிரிவுக்கான செய்திகளை வழங்கத் தொடங்கியபோது இவர் பொழுதுபோக்கு மற்றும் வாழ்க்கை முறைகளுக்கான நிகழ்ச்சிகளை வழங்க ஆரம்பித்தார். பின்னர் வானிலை மற்றும் *லைவ் ஐ* பிரிவுகளுக்கான *பிரேக்பாஸ்ட் டெலிவிஷன்* என்ற வழக்கமான நிழச்சிக்கு மாறினார்.

*என்டர்டெயின்மென்ட்  டுநைட் கனடா* நிகழ்ச்சியின் தொகுப்பாளரான செரில் ஹிக்கியின் மகப்பேறு விடுப்பின் போது இவர் இணை தொகுப்பாளராக சேர்ந்தார்.

2015 ஆம் ஆண்டில் ஷாப்பர்ஸ் ட்ரக் மார்ட்டுடன் *என்டர்டெயின்மென்ட்  டுநைட் கனடாவின்* அழகு பிரச்சாரத்திலும் இவர் இடம்பெற்றார். திசம்பர் 2015 இல் *புட் நெட்வொர்க்*கில் ஒளிபரப்பப்பட்ட *பிரசிடென்ட்ஸ் சாய்ஸ் இன்சைடர்ஸ் கலக்சன்*னுக்கான விடுமுறை கால பிரச்சாரத்தின் ஒரு பகுதியாக இவர் இருந்தார். எல்'ஓரியல் அவர்களின் டிஜிட்டல் விளம்பரத்தில் அசாதாரண எண்ணெய்கள் முடி வரிசையை அறிமுகப்படுத்தியதிலும் இவர் இடம்பெற்றார்.

## தற்போது
இவர் தனது கணவர் சமீர் பட்டேல், அவா மற்றும் ஷைலா என்ற தனது இரண்டு மகள்களுடன் தொராண்டோவில் வசிக்கிறார்.
2014 ஆம் ஆண்டில், *ஹலோ மாகஸீன்* என்ற இதழில் கனடாவின் மிக அழகானவர்கள் பட்டியலில் இடம்பெற்ற ஐம்பது பேர்களில் இவரும் ஒருவராக இருந்தார்.

## குறிப்புகள்

பகுப்பு:வாழும் மக்கள்
பகுப்பு:1979 பிறப்புகள்
நமாமி பிரம்மபுத்ரா

**நமாமி பிரம்மபுத்ரா** (*Namami Brahmaputra*) என்பது பிரம்மபுத்ரா நதியின் அழகைக் கொண்டாடும் ஒரு பன்னாட்டு விழாவாகும். அசாம் அரசாங்கம் இவ்விழாவை நடத்துகிறது.  அசாம் மாநிலத்தில்  நடைபெற்ற முதலாவது பன்னாட்டு நதி விழா நமாமி பிரம்மபுத்ரா விழாவாகும். 2017 ஆம் ஆண்டு மார்ச்சு மாதம் 31 ஆம் தேதி முதல் ஏப்ரல் மாதம் 4 ஆம் தேதி வரை இவ்விழா நடைபெற்றது. குடியரசுத்தலைவர் பிரணாப் முகர்ச்சி நமாமி பிரம்மபுத்ரா விழாவை தொடங்கி வைத்தார்.
 
ஐந்து நாட்கள் நடைபெற்ற இவ்விழாவில் அசாம் மாநிலத்தின் கலை, பாரம்பரியம் மற்றும் கலாச்சாரத்தை வெளிப்படுத்தும் நடவடிக்கைகள் நடைபெற்றன. இந்நிகழ்ச்சி அசாம் மாநிலம் முழுவதும் பிரம்மபுத்திரா நதிக்கரையில் இருந்த 21 மாவட்டங்களில் கொண்டாடப்பட்டது.

## மேற்கோள்கள்

## புற இணைப்புகள்
* Namami Brahmaputra Official Website

பகுப்பு:அசாம்
பகுப்பு:பிரம்மபுத்திரா ஆறு
பாப்ரா

**பாப்ரா** (**Bhavra** or  **Bhabhra** or **Chandra Shekhar Azad Nagar**) இந்தியாவின் மத்தியப் பிரதேச மாநிலத்தின் மேற்கில் அமைந்த அலிராஜ்பூர் மாவட்டத்தில் உள்ள பேரூராட்சி ஆகும். இந்திய விடுதலைப் போராட்ட வீரரான சந்திரசேகர ஆசாத் இந்த ஊரில் என்பதால் இந்நகரத்தை **சந்திரசேகர ஆசாத் நகர்** என்றும் அழைப்பர்.

## மக்கள் தொகை பரம்பல்
2011ஆம் ஆண்டின் மக்கள் தொகை கணக்கெடுப்பின் படி, பாப்ரா நகரத்தின் மொத்த மக்கள் தொகை 10,968 ஆகும். அதில் ஆண்கள் 51% மற்றும் பெண்கள் 49% ஆகவுள்ளனர். சராசரி எழுத்தறிவு 54% ஆகும். இந்த ஊர் மக்கள் தொகையில் 6 வயதிற்குட்ட குழந்தைகள் 19% ஆகும்.

## மேற்கோள்கள்

பகுப்பு:அலிராஜ்பூர் மாவட்டம்
மத்தியப் பிரதேச ஊர்களும் நகரங்களும்
சங்கீதா ஜிண்டால்

**சங்கீதா ஜிண்டால்** (Sangita Jindal) இந்தியத் தொழிலதிபரும், ஜே.எஸ்.டபிள்யூ அறக்கட்டளையின் தலைவருமாவார். இந்த அறக்கட்டளை ஜே.எஸ்.டபிள்யூ குழுமத்திற்குள் சமூக மேம்பாட்டு திட்டங்களை இயக்குகிறது. இவர் ஜிண்டால் கலை மையத்தையும் வழிநடத்துகிறார். மேலும் இவர் கலை நடைமுறைகள் மற்றும் விமர்சனக் கோட்பாட்டை மையமாகக் கொண்ட ஒரு முன்னணி கலை இதழான *ஆர்ட் இந்தியா* என்ற பத்திரிகையின் தலைவராக உள்ளார். இது இந்தியாவில் இடைநிலை கலை நடவடிக்கைகளை ஊக்குவிக்கிறது. 2009 மற்றும் 2019 இல் ஜே.எஸ்.டபிள்யூ அறக்கட்டளை பெருநிறுவனங்களின் சமூகப் பொறுப்புக்கான தங்க மயில் விருதையும் வென்றுள்ளது  .

## சுயசரிதை
சங்கீதா ஜிண்டால் கொல்கத்தாவில் 1962 ஆகத்து 30 அன்று கைலாஷ் குமார் கனோரியா மற்றும் ஊர்மிளா கனோரியா ஆகியோருக்கு பிறந்தார். இவருக்கு சகேத் கனோரியா என்ற சகோதரி இருக்கிறார். அகமதாபாது புனித சேவியர் கல்லூரியில் கல்வியை முடித்தார்.

## தொழில்
ஜே.எஸ்.டபிள்யூ அறக்கட்டளையில், மக்களை மேம்படுத்துவதன் மூலமும், நிலையான அளவிடக்கூடிய தீர்வுகளை ஆதரிப்பதன் மூலமும் மக்களின் வாழ்க்கைத் தரத்தை மேம்படுத்த இவர் முயற்சிக்கிறார். தொழிற்பயிற்சி மற்றும் கூட்டாண்மை மற்றும் நிறுவனங்களுடனான கூட்டணி, மனநலம் பாதிக்கப்பட்டவர்களுக்கு முழுமையான வளர்ச்சி, மற்றும் கிராமப்புற பிபிஓ மூலம் பெண்களை மேம்படுத்துதல் உள்ளிட்ட அறப்பணிகளிலும் இவர் ஈடுபடுகிறார்.   "பெண் குழந்தையைக் காப்போம், பெண் குழந்தைகளுக்கு கற்பிப்போம் பிரச்சாரத்தின் கீழ் பெண்கள் மற்றும் குழந்தைகள் மேம்பாட்டு அமைச்சகத்தால் ஏற்றுக்கொள்ளப்பட்ட மிஷன் ஹசார் பிரச்சாரம் எனப்படும் குழந்தை மற்றும் தாய்வழி சுகாதாரத்திற்கான முயற்சியில் ஈடுபட்டு வருகிறார். 2000 முதல் 2003 வரை கலா கோடா விழாவின் தலைவராகவும் இருந்தார்.

## விருதுகள்

இந்திய வர்த்தக மற்றும் தொழில்துறை அறைகளின் கூட்டமைப்பு ' மகளிர் பரோபகாரர்' என்ற விருது வழங்கியது.

## பணிகள்
ஜே.எஸ்.டபிள்யூ அறக்கட்டளை மூலம் சர் ஜே.ஜே. கலைப் பள்ளியின் உட்புறங்களின் பாதுகாப்பு மற்றும் மறுசீரமைப்பிற்கு இவர் பங்களித்துள்ளார்.
இந்தியாவில் ஐக்கிய நாடுகள் அவை மகளிர் அதிகாரமளித்தல் கோட்பாடுகள் முன்முயற்சியின் தலைவராகவும் இருந்தார். சுற்றுச்சூழலைப் பாதுகாப்பதற்கும் பூமி பராமரிப்பு விருதுகளை நிறுவனமயமாக்குவதற்கும் இவர் பணியாற்றி வருகிறார். அம்பியில் உள்ள மூன்று கோவில்களில் பாதுகாப்புப் பணிகளை மேற்கொள்ளும்பொருட்டு அம்பி அறக்கட்டளையை இவர் உருவாக்கியுள்ளார்.  இலாபநோக்கமற்ற அறக்கட்டளையான "ஐசனோவர்" சக ஊழியராகவும், *டெட் எக்ஸ் கேட்வே*வின் ஆலோசகரும் ஆவார்.

## குடும்பம்
இவர், ஜே.எஸ்.டபிள்யூ குழுமத்தின் தலைவரும் மற்றும் நிர்வாக இயக்குநராக உள்ள சஜ்ஜன் ஜிண்டாலை திருமணம் செய்து கொண்டார். இவர்களுக்கு பார்த் ஜிண்டால் என்ற மகனும், தாரினி ஜிண்டால் ஹண்டா மற்றும் தன்வி ஜிண்டால் ஷேட் என்ற இரண்டு மகள்களும் உள்ளனர்.
## குறிப்புகள்

பகுப்பு:வாழும் மக்கள்
பகுப்பு:1962 பிறப்புகள்
மாணவன் நினைத்தால்

**மாணவன் நினைத்தால்** (*Maanavan Ninaithal*)  என்பது  2008 ஆம் ஆண்டு வெளியான இந்திய தமிழ் காதல் நாடகத் திரைப்படம் ஆகும். எஸ். பி. ஞானமொழி இயக்கிய இப்படத்தில், புதுமுகம் ரிதிக் மற்றும் வர்ஷினி ஆகியோர் முக்கிய கதாபாத்திரங்களில் நடித்துள்ளனர், பாக்யராஜ், மணிவண்ணன், மனோபாலா, பாண்டு, அனு மோகன், நளினி, வாமன் மாலினி ஆகியோர் துணை வேடங்களில் நடித்துள்ளனர். பி. கே. சந்திரன் தயாரித்த இப்படத்திற்கு தாஷி இசை அமைத்துள்ளார். படமானது 18 சூலை 2008 அன்று வெளியானது.

## நடிகர்கள்

*ரித்திக் சக்தியாக
*வர்சினி நிவேதாவாக
*பாக்யராஜ் ராஜாக
*மணிவண்ணன் பாயாக
*மனோபாலா பேராசிரியராக
*பாண்டு பேராசிரியராக
*அனு மோகன் மோகனாக
*நளினி நிவேதாவின் தாயாக
*வாமன் மாலினி சக்தியின் தாயல் லட்சுமியாக
*சிங்கமுத்து பேருந்து நடத்துநராக
*நெல்லை சிவா தனியார் அஞ்சல் அலுவலக மேலாளராக
*கொட்டாச்சி கொட்டாச்சியாக 
*கிளி இராமச்சந்திரன் கிளியாக
*மும்தாஜ்  பக்கோடா காதர்
*சின்னராசு ஜேப்படியாக
*வி. பி. பிரதீஷ்
*சிவநாராயணமூர்த்தி காவல் ஆய்வாளர் சிவநாராயணமூர்த்தியாக 
*சுருளி மனோகர் காவலராக
*ரவுண்ட லிங்கன்
*பாலதாசன்
*செல்வகுமார் செல்வராஜாக
*சம்பத்குமார் சம்பத்தாக
*கலிவரதன் வரதனாக
*சிறீராம் சிறீராமாக
*திருப்பூர் தெனாலி தெனாலியாக
*பாரதி சிறப்புத் தோற்றத்தில்
*ரிசா சிறப்புத் தோற்றத்தில்

## தயாரிப்பு
அருள் மூவிஸ் என்ற பதாகையின் கீழ் தயாரிக்கபட்ட திரைப்படமான மாணவன் நினைத்தால் படத்தை அறிமுக இயக்குநர் *ஞானமொழி* இயக்கினார். *ரித்திக்* நாயகனாக நடிக்க, கடைசியாக அச்சச்சோ படத்தில் (2007) நடித்த வர்ஷினி ஆதிரா என்ற பெயரில் கதாநாயகியாக நடிக்க ஒப்பந்தமானார். 2006 ஆம் ஆண்டில் சிறந்த பின்னணி இசைக்கான கேரள அரசு திரைப்பட விருதை வென்ற வி. தாஷி இந்த படத்திற்கு இசையமைத்தார்.

## இசை
திரைப்பட பின்னணி இசை, பாடல் இசை ஆகியவற்றை இசையமைப்பாளர் வி. தாஷி இஅமைத்தார். இசைப் பதிவில் ஆறு பாடல்கள் உள்ளன.

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:2008 தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:சிங்கமுத்து நடித்த திரைப்படங்கள்
மேக்ரோபிராக்கியம் டையென்பையென்புனென்சி

**மேக்ரோபிராக்கியம் டையென்பையென்புனென்சி** (*Macrobrachium dienbienphuense*) என்பது பேலிமோனிடே குடும்பத்தினைச் சார்ந்த நன்னீர் இறாலாகும். நன்னீரில் நீந்தி வரும்போது *அணைகள் உள்ளிட்ட தடுப்புகளைத் தவிர்ப்பதற்காக இந்த இறால் நடந்து செல்லும், இதனை* "அணிவகுப்பு" என்கின்றனர்.  இவை நிலத்தில் நடந்து செல்லும் போது சிலந்தி போன்ற கொன்றுண்ணிகளால் வேட்டையாடப்படுகின்றன.

## மேற்கோள்கள்

பகுப்பு:மேக்ரோபிராக்கியம்
பகுப்பு:கணுக்காலிகள்
சங்கீத மகரந்தம்

**சங்கீத மகரந்தம்** (Sangita Makarandha) என்பது நாரதர் எழுதிய பாரம்பரிய இசையின் ஒரு பழங்கால படைப்பாகக் கருதப்படுகிறது. இந்த படைப்பு பரத முனிவர் முதல் சாரங்கதேவர் வரையிலான பிற பண்டைய புகழ்பெற்ற எழுத்தாளர்களின் அனைத்து அத்தியாவசிய இசை பற்றிய வரையறைகள், விளக்கங்கள் மற்றும் கருத்துகளின் அரிய தொகுப்பாகும். இதன் முக்கிய அம்சம் இராகங்களின் வெளிப்படுத்தும் வகை; அவற்றை ஆண், பெண் மற்றும் நடுநிலை என வகைப்படுத்துகிறது.

## வரலாறு
தற்போதைய இந்துஸ்தானி இசையை ஒத்த விதிகளைக் காணக்கூடிய ஆரம்பகால உரை சுமார் 1100 பொது ஊழி பாரசீக தாக்கங்களின் விளைவாக மாற்றங்கள் வருவதற்கு முன்பு நாரதர் உண்மையில் அதன் முந்தைய வடிவத்தில் பெயரைக் கொண்டு வகைப்படுத்துகிறார். இதில் 19 வகையான வீணை மற்றும் 101 வகையான தாளங்கள் ஆகியவை அடங்கும்.

## மூன்று தனித்துவமான நிலைகள்
இது இராக-பெயரிடலின் தனித்துவத்தையும் குறிக்கிறது. அதை நெருக்கமாக ஆய்வு செய்தால், இந்திய இராகங்களின் பெயரிடலில் மூன்று தனித்துவமான நிலைகளைப் பற்றி அறியலம்.

* முதலாம் கட்டம் பரதத்தின் நாட்டிய சாஸ்திரத்தை (கிமு 2 ஆம் நூற்றாண்டுக்கு முன்) குறிக்கிறது. இராகங்களின் உன்னதமான சுரங்களின் பெயரால் இராகங்கள் பெயரிடப்பட்டபோது இது இராக-பெயரிடலின் கட்டமாகும். உதாரணமாக, சட்ஜ சுரத்திற்குப் பிறகு, சட்ஜாஜி என்று அழைக்கப்படும் இராகத்தின் பெயரிடப்பட்டது. ஆஷ்ரபி சுரம் ஆஷ்ரபி இராகம் என்ற பெயரைத் தோற்றுவித்தது. காந்தார சுரம் காந்தாரி ராகம் என்று பெயரிடப்பட்டது.
* இரண்டாவது கட்டத்தில், வெவ்வேறு புவியியல் இடங்களில் வசிக்கும் வெவ்வேறு பழங்குடிகள் அல்லது குலங்கள் பெயரால் இராகங்கள் பெயரிடப்பட்டன. உதாரணமாக, சாக்கா சூலு பழங்குடியினருக்கு சாக்கா திகக் இராகம் அல்லது சாக்கா இராகத்தின் சாக்கமிஷ்ர வகைகள் என்று பெயரிடப்பட்டது. புலிண்டா பழங்குடியினருக்கு புலிண்டா ராகம் என்று பெயரிடப்பட்டது. ஆபிரா குலத்திற்கு ஆபேரி ராகம் என்று பெயரிடப்பட்டது. சவாரா பழங்குடியினருக்கு சாவிரி அல்லது சவேர்கா என்று பெயரிடப்பட்டது. இதேபோல் மாலவா, ஆந்திரப் பிரதேசம், குஜ்ஜர், காம்போஜர்கள் போன்ற பழங்குடியினருக்கு முறையே அவற்றின் அனைத்து வகைகளுடன் மால்விகா, ஆந்த்ரி, குஜ்ஜாரி மற்றும் காம்போஜி என்று பெயரிடப்பட்டது.
* மூன்றாவது கட்டத்தில், இராகங்கள் ஜனபதங்கள் (குடியரசு) அல்லது தேசம் அல்லது அவற்றின் தோற்றத்தின்  பெயரிடப்பட்டன. உதாரணமாக, வங்காளத்திற்கு பங்கால்-இராகம் என்று பெயரிடப்பட்டது. சிந்துதேசத்திற்கு சைந்தவி இராகம் என்று பெயரிடப்பட்டது. சௌரா குடியரசுக்கு சௌரி அல்லது சௌராக் இராகம் என்று பெயரிடப்பட்டது. செளராட்டிராவிற்கு சௌராஸ்டிரி அல்லது சோரத்தி அல்லது சூரத் அல்லது சூரத்-மலர் என்ற பெயரிடப்பட்டது. கர்நாடக  குடியரசுக்கு கருநாடி இராகம் என்று பெயரிடப்பட்டது. இதேபோல், இப்போது தென்னிந்தியாவில் மிகவும் பிரபலமாக இருக்கும் காம்போஜி இராகம் அல்லது இராகினி என்பது கம்போஜ குடியரசுக்கு பெயரிடப்பட்டது. கம்போஜி ராகம் அல்லது ராகினி ஜனபாத கட்டத்தை விட ஜனாவில் தோன்றியிருக்கலாம் என்று அறிஞர்கள் நம்புகின்றனர் . இராக கம்போஜி அல்லது கம்போஜியின் அடிப்படை இசைக்கு காவியம் அல்லது காவியத்திற்கு முந்தைய காலங்களில்  உருவாகியிருக்க வேண்டும் என்பதை இது குறிக்கிறது.

## மேலும் காண்க

* சங்கீத இரத்தினாகாரம்

## மேற்கோள்கள்

## மேலும் படிக்க

* Critical Study of Sangita Makaranda of Narada By M. Vijay Lakshmi; foreword by G.H. Tarlekar 

பகுப்பு:இசை நூல்கள்
பகுப்பு:இராகங்கள்
சங்கீதா (பாக்கித்தானிய நடிகை)

**சங்கீதா** (Sangeeta)  என அழைக்கப்படும் **பர்வீன் ரிஸ்வி** (Parveen Rizvi) **(**பிறப்பு:1947 சூன் 14) பாக்கித்தானைச் சேர்ந்த ஒரு திரைப்பட நடிகையும், திரைப்படத் தயாரிப்பாளரும், தொலைக்காட்சித் தொடர்களின் இயக்குரும் ஆவார்.

## ஆரம்ப கால வாழ்க்கை
பர்வீன் ரிஸ்வி 1947 சூன் 14 அன்று பிரிட்டிசு இந்தியாவின் கராச்சியில் பிறந்தார். இவரது தாய் மெஹ்தாப் ரிஸ்வியும் நிகழ்ச்சித் தொழிலில் ஈட்டுபட்டிருந்தார். கூடுதலாக, இவரது தங்கை நச்ரீன் ரிஸ்வி (தொழில் ரீதியாக கவிதா என்று அழைக்கப்படுபவர்) பாக்கித்தான் திரையுலகுடன் தொடர்புடையவர் . பிரிட்டிசு-அமெரிக்க நடிகை ஜியா கான் இவரது மருமகள் ஆவார்.

## தொழில்

### நடிப்பு
1969ஆம் ஆண்டில், சங்கீதா *கோ-இ-நூர்* (1969) என்ற திரைப்படத்தில் குழந்தை நட்சத்திரமாக தோன்றினார். இதை ஆகா உசைனி என்பவர் இயக்கியுள்ளார். 1971ஆம் ஆண்டில், இவர் தனது பிறந்த இடமான கராச்சியில் இருந்து லாகூருக்குச் சென்று லாகூரில் லாலிவுட் திரைப்படங்களில் மிகவும் தீவிரமான வாழ்க்கையைத் தொடங்கினார். ரியாஸ் ஷாஹித்தின் திரைப்படமான *யே அமன்* (1971) என்ற திரைப்படத்தில் துணை நடிகையாக நடித்தது பாக்கித்தான் இரசிகர்களால் மிகவும் விரும்பப்பட்டது. இவர் பன்னிரெண்டு திரைப்படங்களுக்கும் மேல் நடித்த பின்னர், 1976ஆம் ஆண்டில் *சொசைட்டி* *கேர்ல்* என்ற திரைப்படத்தை சொந்தமாக தயாரித்து இயக்கினார். ஒரு நடிகை- தயாரிப்பாளர்-இயக்குநர் என்ற வகையில் சங்கீதா 120க்கும் மேற்பட்ட படங்களைக் கொண்டுள்ளார்.

### திரைப்பட இயக்கம்
சங்கீதா 1976 ஆம் ஆண்டில் *சொசைட்டி கேர்ல்* என்ற தனது முதல் படத்தை இயக்கினார். இது வணிக ரீதியாக வெற்றி பெற்றது. சங்கீதா, கவீதா, குலாம் மொஹியுதீன், நய்யார் சுல்தானா, பஹார் பேகம் ஆகியோர் நடித்த *முஜய் கலாய் லகா லோ* என்பது இவரது இரண்டாவது இயக்கமாகும். 1978ஆம் ஆண்டில், விமர்சன ரீதியாக பாராட்டப்பட்ட *முத்தி பார் சவால்* திரைப்படத்தை இயக்கியுள்ளார். இவரது திரைப்படம் *மியான் பிவி ராசி* (1982) அதன் பிளாட்டினம் ஜூபிலியைக் கொண்டாடியது மேலும் மிகவும் வெற்றிகரமான திரைப்படமாகும். இவரது *தோரி சி பெவாபாய்* என்ற படம் அமெரிக்காவில் படமாக்கப்பட்ட முதல் பாக்கித்தான் படமாகும். 1990களில், *கிலோனா* (1996) ,  (1998) போன்ற வணிக ரீதியாக வெற்றி பெற்ற படங்களை இயக்கியுள்ளார். 2019ஆம் ஆண்டில், *சிர்ஃப் டம் ஹாய் டு ஹோ* என்ற காதல் படத்தை இயக்கியுள்ளார்.

## சொந்த வாழ்க்கை
சங்கீதாவின் முதல் திருமணம் சக பாக்கித்தான் நடிகர் உமாயூன் குரேசியுடன் நடந்தது. இவர்களுக்கு ஒரு மகள் இருந்தார். சில ஆண்டுகளுக்குப் பிறகு, இந்த திருமணம் தோல்வியடைந்து இவர்கள் விவாகரத்து செய்தனர். பின்னர் பிரபலமான தொழிலதிபர் நவீத் அக்பர் பட் என்பவரை மணந்தார்.

## மேற்கோள்கள்

## வெளி இணைப்புகள்
* 
*Sangeeta's Filmography on Complete Index To World Film (CITWF) website 

பகுப்பு:வாழும் மக்கள்
பகுப்பு:1947 பிறப்புகள்
மேக்ரோபிராக்கியம் பார்மோசென்சி

பகுப்பு:கணுக்காலிகள்
பகுப்பு:மேக்ரோபிராக்கியம்
***மேக்ரோபிராக்கியம் பார்மோசென்சி*** (*Macrobrachium formosense*) அல்லது கொக்கு ஆற்று இறால், என்பது பேலிமோனிடே குடும்பத்தில் உள்ள நன்னீர் இறால் சிற்றினங்களுள் ஒன்று. இது இரியூக்கியூ தீவுகள், தைவான் நாட்டு ஆறுகள் மற்றும் ஓடைகளிலும்,  தெற்கு ஜப்பான் முதலிய நாடுகளில் காணப்படுகிறது. *மேக்ரோபிராக்கியம் பார்மோசென்சு* தலையோடு  நீளம் வரை வளர்கிறது.

## மேற்கோள்கள்
மேற்கு ஆப்பிரிக்கா நேரம்

**மேற்கு ஆபிரிக்கா நேரம் (West Africa Time)** என்பது மேற்கு-மத்திய ஆபிரிக்காவில் பயன்படுத்ப்படும் நேர வலயம் ஆகும்.  மேற்கு ஆப்பிரிக்கா ஒருங்கிணைந்த அனைத்துலக நேரத்தைவிட ( யுடிசி + 01: 00 ) விட ஒரு மணிநேரம் முன்னதாக உள்ளது. இது குளிர்காலத்தில் மத்திய ஐரோப்பிய நேரம் ஆகும்.  
மேற்கு ஆபிரிக்கா நேரம் பின்வரும் நாடுகளுக்கான நேர மண்டலம்:

* 
* 
* 
* 
* 
* 
*  (மேற்கு பகுதி மட்டும்)
* 
* 
* 
* 
* 
* 
* 
* 

## மேற்கோள்கள்

## மேலும் காண்க

* மத்திய ஐரோப்பிய நேரம், குளிர்காலத்தில் பெரும்பாலான ஐரோப்பிய நாடுகளை உள்ளடக்கிய நேர மண்டலம், UTC + 01: 00 
* மேற்கு ஐரோப்பிய கோடைக்கால நேரம் பகல் நேரம், மேற்கு ஐரோப்பிய நாடுகளை உள்ளடக்கிய நேர மண்டலம், UTC + 01: 00
* இங்கிலாந்து கோடைக்கால நேரம் (யுடிசி) + 01: 00 பகல் சேமிப்பின் போது ஐக்கிய இராச்சியத்தை உள்ளடக்கும் சமமான நேர மண்டலம்
பகுப்பு:நேர வலயங்கள்
பகுப்பு:ஆப்பிரிக்கப் பண்பாடு
கே. வி. சுப்பிரமணியன்

**கிருஷ்ணமூர்த்தி வெங்கட சுப்பிரமணியன்** (**Krishnamurthy Venkata Subramanian**) (பிறப்பு: மே 5, 1971) நிதிப் பொருளாதார அறிஞநரான இவர் இந்திய அரசின் தலைமை பொருளாதார ஆலோசகராக, அரவிந்த் சுப்பிரமணியக்குப் பிறகு 07 டிசம்பர் 2018 முதல் டிசம்பர் 6, 2021 வரை பதவி வகித்தார். இதற்கு முன்னர் கே. வி. சுப்பிரமணியம் இந்திய வணிகப் பள்ளியில் பேராசிரியராக பணிசெய்து கொண்டிருந்தார்.

## மேற்கோள்கள்

## வெளி இணைப்புகள்
* 
* Krishnamurthy Subramanian

பகுப்பு:வாழும் மக்கள்
பகுப்பு:1971 பிறப்புகள்
பகுப்பு:இந்தியப் பொருளியலாளர்கள்
பகுப்பு:தமிழ் பொருளியல் அறிஞர்கள்
இந்திய அரசின் தலைமைப் பொருளாதார ஆலோசகர்கள்
கேப் வர்டி நேரம்

**கேப் வர்டி நேரம்** (Cape Verde Time) என்பது கேப் வர்டி நாட்டில் கடைப்பிடிக்கப்படும் நேர வலயம் ஒ.ச.நே - 01:00 (UTC-01:00) ஆகும். இந்த நாடு ஆபிரிக்கக் கண்டத்தின் மேற்குக் கரைக்கு அப்பால் வட அட்லாண்டிக் பெருங்கடலில் மக்ரோனேசிய சூழல் வலயத்தில் அமைந்துள்ள பல தீவுக்கூட்டங்களைக் கொண்ட ஒரு குடியரசாகும்.

## மேற்கோள்கள்

பகுப்பு:நாடு வாரியாக நேர வலயங்கள்
மேகாலி

**மேகாலி மீனாட்சி** (Meghali Meenakshi) தமிழ்த் திரைப்படங்களில் தோன்றி நடித்துவரும் இந்திய நடிகையாவார். நடிகரும் பாடலாசிரியருமான பா. விஜய் இயக்கத்தில் "ஆருத்ரா" என்ற தமிழ் படத்தில்  அறிமுகமானார்.

## திரை வாழ்க்கை
ஏப்ரல் 2018இல் வெளிவந்து, விக்ரம் - தமன்னா நடித்திருந்த ஸ்கெட்ச் என்ற படத்தில் ஒரு சிறப்பு வேடத்தில் நடித்திருந்தார்.

இவர் ஏற்கனவே கோலிவுட்டில் மற்ற திட்டங்களில் பரபரப்புடன் இருக்கிறார். இவர் இப்போது "இரகதம்" என்ற புதிய தமிழ் படத்தில் பணிபுரிகிறார்; இதில் இவர் இரட்டை வேடத்தில் நடிக்கிறார்.

கஸ்தூரி ராஜா இயக்கிய "பாண்டி முனி" என்ற தமிழ்த் திரைப்படத்தில் ஜாக்கி செராப்புடன் ஒரு முக்கிய வேடத்தில் நடிக்க ஒப்பந்தம் செய்யப்பட்டுள்ளார்.

## வங்காள மொழித் திரைப்படங்கள்
இவர் மிலன் பௌமிக் இயக்கிய "நிர்பயா" என்ற வங்காளத் திரைப்படத்தில் முக்கியக் கதாபாத்திரத்தில் நடித்தார். *சம்பிட் மீடியா* மற்றும் *புரொடக்‌ஷன்ஸ்* என்ற பதாகையின் கீழ் சஞ்சிப் சமதார் இதை தயாரித்தார். இந்த படம் 2012 தில்லி கும்பல் வல்லுறவு வழக்கை அடிப்படையாகக் கொண்டது.
## மேற்கோள்கள்

பகுப்பு:சென்னை வடிவழகிகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
சோனா ஹைடன்

**சோனா ஹைடன்** (Sona Heiden) ஒரு இந்திய திரைப்பட நடிகை ஆவார். இவர் 2002இல் "மிஸ் தமிழ்நாடு" பட்டத்தை வென்றுள்ளார். கோலிவுட் திரைப்படங்களில் தனது சிறந்த குத்தாட்டப் பாடல்களால் புகழ் பெற்றார். இவர் 2008 இல் குசேலன் என்ற தமிழ்த் திரைப்படத்தில் தோன்றினார். சென்னையில் "யுனிக்" என்ற ஆடை விற்பனைக் கடையைத் தொடங்கினார். இதை நடிகை ஷில்பா ஷெட்டி திறந்து வைத்தார்.

## தனிப்பட்ட வாழ்க்கை
சோனா ஹைடன் 1979 சூன் 1 அன்று இந்தியாவின் தமிழ்நாட்டின் சென்னையில் பிறந்தார். இவரின் தந்தை போர்த்துகல் மற்றும் பிரான்சு  வம்சாவளியைச் சேர்ந்தவர். இவரது தாய் இலங்கைத் தமிழர் ஆவார். சென்னை, இலூசரஸ் சாலை கான்வென்ட் பள்ளியில் தனது பள்ளிப்படிப்பைத் தொடங்கினார். அண்ணாமலைப் பல்கலைக்கழகத்தில் வணிகவியல் பட்டப்படிப்பை முடித்துள்ளார். பின்னர் இவர் மதுரை காமராசர் பல்கலைக்கழகத்தில் ஆடை வடிவைப்பில் மேம்பட்ட சான்றிதழ் பட்டம் பெற்றார். இவருக்கு இரண்டு இரு தங்கைகளும் உள்ளனர்.

இவர் ஒரு திரைப்பட தயாரிப்பு நிறுவனத்தையும் வைத்திருக்கிறார். 2008ஆம் ஆண்டில் சென்னையில் தேனாம்பேட்டையில் *யுனிக்* என்ற பெயரில் ஒரு பெண்கள் ஆடை விற்பனையகத்தைத் திறந்தார்.

## மேற்கோள்கள்

## வெளி இணைப்புகள்
* 

பகுப்பு:கன்னடத் திரைப்பட நடிகைகள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:சென்னை திரைப்படத் தயாரிப்பாளர்கள்
பகுப்பு:சென்னை நடிகைகள்
பகுப்பு:மலையாளத் திரைப்பட நடிகைகள்
பகுப்பு:1979 பிறப்புகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:தெலுங்குத் திரைப்பட நடிகைகள்
பேலிமோனிடே

thumb| ஹார்லெக்வின் இறால், ''ஹைமனோசெரா பிக்டா''
**பேலிமோனிடே** (*Palaemonidae*) என்பது இறால் குடும்பம் ஆகும். இது பத்துக்காலிகள் வரிசையின் கீழ் வருகின்றது. பேலிமோனிடே குடும்பத்தின் கீழ் வரும் சிற்றினங்களில் பல, சிறிய முதுகெலும்பற்ற உயிரிகளை உண்ணும் மாமிச உண்ணிகளாக உள்ளன. இவை ஆழ்கடலைத் தவிர மற்ற அனைத்து நீர் வாழ்விடங்களிலும் காணப்படுகின்றன. இந்த குடும்பத்தில் குறிப்பிடத்தக்கப் பேரினம் *[[மேக்ரோபிராக்கியம்]]* ஆகும். இதில் வணிக ரீதியாக மீன் பிடி இறால்களைக் கொண்டுள்ளது. மற்றவை பவளப் பாறைகளில் வசிக்கின்றன. இங்கு இவை கடற்பாசிகள், நீடேரியன்கள், மெல்லுடலிகள் மற்றும் முட்தோலிகள் போன்ற சில முதுகெலும்பில்லாதவர்களுடன் தூய்மையான இறால்கள், ஒட்டுண்ணிகள் அல்லது கூட்டு வாழ்க்கையினை மேற்கொள்கின்றன. இவை பொதுவாகக் கழிவு உண்பவையாக உள்ளன. சில மாமிச உண்ணிகளாகவும், சிறிய விலங்குகளை வேட்டையாடுவையாகவும் உள்ளன. 

## தலைமுறை
இந்த குடும்பத்தில் 160 பேரினங்களின் கீழ் 1200க்கும் மேற்பட்ட சிற்றினங்கள் உள்ளன. இவை முன்னர் இரண்டு துணைக் குடும்பங்களாகப் பிரிக்கப்பட்டன. ஆனால் 2015ஆம் ஆண்டில் மூலக்கூறு மற்றும் உருவவியல் ஆராய்ச்சியின் படி துணைக் குடும்பக் குழுக்கள் தவறானவை என்று தீர்மானிக்கப்பட்டன. மேலும் நாதோபலிடே மற்றும் ஹைமெனோசெரிடே குடும்பங்களின் உறுப்பினர்கள் ஒரே குடும்பமாக பேலிமோனிடேவில் இணைக்கப்பட்டன.

## மேற்கோள்கள்

## வெளி இணைப்புகள்
* 

பகுப்பு:கணுக்காலிகள்
சானூர் சனா

**சானூர் சனா பேகம்** (Shanoor Sana) **சனா** என்ற தனது பெயரிலான மேடைப் பெயரால் பிரபலமாக அறியப்படும் இவர் இந்திய திரைப்பட நடிகையும், தொலைக்காட்சி ஆளுமையும், வடிவழகியுமாவார். இவர், முக்கியமாக தெலுங்குத் திரைப்படத்துறையில் பணியாற்றுகிறார். சில தமிழ், கன்னடம் மற்றும் மலையாளப் படங்களிலும்  நடித்துள்ளார். இவர் 200க்கும் மேற்பட்ட படங்களில் பெரும்பாலும் துணை வேடங்களிலேயே நடித்துள்ளார்.

## சுயசரிதை
இவர் ஆந்திராவின் ஐதராபாத்தின் ஒரு கிறிஸ்தவத் தந்தைக்கும், முஸ்லிம் தாய்க்கும் பிறந்தார். தனது படிப்பை முடிப்பதற்கு முன்பே தனது பதின்பருவத்திலேயே சதாத் என்பவரை மணந்தார். இவர்களது மகன் சையத் அன்வர் அகமது ஒரு திரைப்பட தயாரிப்பாளராக இருக்கிறார். இவரது மருமகள் சமீரா செரிப் ஒரு தொலைக்காட்சி நடிகையாக இருக்கிறார்.

## தொழில்
ஆரம்பத்தில் வடிவழகுத் துறையில் தனது வாழ்க்கையைத் தொடர்ந்தார். தொலைக்காட்சி மற்றும் விளம்பரப் பணிகளில் பணியாற்றி வந்தபோது இயக்குநர் கிருஷ்ண வம்சியிடமிருந்து திரைப்படத்தில் நடிக்க இவருக்கு வாய்ப்பு கிடைத்தது. இயக்குநர் கிருஷ்ண வம்சி தனது 1996 ஆம் ஆண்டு *நின்னி பெல்லாடுதா* திரைப்படத்தில் துணை வேடத்தில் இவரை நடிக்க வைத்தார் . இந்த படம் வணிக ரீதியாக வெற்றிப் பெற்று பாராட்டப்பட்டது. இதில் அக்கினேனி நாகார்ஜுனா முக்கியக் கதாபாத்திரத்தில் நடித்திருந்தார். 

அதன் பின்னர் இவர் பெரும்பாலும் தெலுங்குப் படங்களில் துணை நடிகையாக தோன்றினார். 2011ஆம் ஆண்டு ஸ்ரீ ராம ராஜ்யம் திரைப்படத்தில் கைகேயி வேடத்தில் இவரது நடிப்பு பாராட்டப்பட்டது. மேலும் 2011 ஆம் ஆண்டு ராஜபாட்டை திரைப்படத்தில் எதிர்மறையான பாத்திரத்தில் நடித்ததற்காக விமர்சன ரீதியாக பாராட்டப்பட்டார். 2018ஆம் ஆண்டில், தமிழ் குடும்பத் நாடகத் தொடரான பொன்மகள் வந்தாள் மூலம் தமிழ் தொலைக்காட்சி நடிப்பில் அறிமுகமானார்.

மே 2020 இல், தனது மருமகள் சமீரா செரிப்புடன் சமையல் முறைகளை கற்பிக்கும் தனது சொந்த யூடியூப் சேனலைத் தொடங்கினார்.

## மேற்கோள்கள்

பகுப்பு:20 ஆம் நூற்றாண்டின் இந்திய நடிகைகள்
பகுப்பு:தெலுங்கு நடிகைகள்
பகுப்பு:தமிழ்த் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:வாழும் மக்கள்
பகுப்பு:1971 பிறப்புகள்
கொச்சியின் பொருளாதாரம்

[thumb|[கொச்சி]]
**கொச்சியின் பொருளாதாரம்** வருடத்திற்கு கிட்டத்தட்ட 7.5%  வளர்ச்சியடைந்து 2012-2013 நிதியாண்டில் 49453.29 கோடி என்ற மதிப்பில் இருந்தது.

## சுருக்கம்
கொச்சியின் பொருளாதாரத்தை சேவைத் துறைக்கு முக்கியத்துவம் அளிக்கும் வணிகப்  பொருளாதாரமாக வகைப்படுத்தலாம். கட்டுமானம், உற்பத்தி, கப்பல் கட்டுதல், போக்குவரத்து/கப்பல் போக்குவரத்து, கடல் உணவு மற்றும் மசாலா ஏற்றுமதி, ரசாயணத் தொழில்கள் ,தகவல் தொழில்நுட்பம், சுகாதார சேவைகள் மற்றும் வங்கி ஆகிய முக்கிய வணிகத் துறைகள் அடங்கும்.

## முக்கியத் தொழில்கள்

### கப்பல் கட்டிடம்
கொச்சியில் உள்ள கொச்சி கப்பல் தளம் இந்தியாவில் உள்ள மிகப்பெரிய கப்பல் கட்டுமானத் தளம் ஆகும். கொச்சி கப்பல் கட்டும் தளம் 1972 ஆம் ஆண்டு இந்திய அரசு நிறுவனமாக அறிவிக்கப்பட்டது. இந்நிறுவனம் தற்போது இந்திய கப்பல் கட்டுமானம் மற்றும் கப்பல் போக்குவரத்துத் துறையில் முன்னோடியாக உருவெடுத்துள்ளது. கொச்சின் கப்பல் தளம் இந்திய கடற்படைக்கு கப்பல்களையும் உருவாக்குகிறது.

### தகவல் தொழில்நுட்பம்
கேரளாவின் தகவல் தொழில்நுட்ப ஏற்றுமதியில் கொச்சி இரண்டாவது இடத்தில் உள்ளது. நாட்டின் தகவல் தொழில்நுட்ப நிறுவனங்களுக்கு முன்னணி அடுக்கு-2 இலக்கு கொச்சியாகும்.

## வரலாறு

### சேர காலத்திற்க்கு முந்தைய வரலாறு
கொச்சி குலாசேகர சாம்ராஜ்யத்தில் ஒரு பகுதியாக இருந்தது. கி.பி  1102 இல் குலசேகர சாம்ராஜ்யத்திலிருத்து கொச்சி சுதந்திரமானது.1341 இல் முசிரிஸ் அழிக்கப்பட்ட பின்னர் இது ஒரு வர்த்தகத் துறைமுகமாக முக்கியத்துவம் பெற்றது. இது அரபு,சீன மற்றும் ஐரோப்பிய கடல் வர்த்தகர்களை ஈர்த்தது.சீன மீன்பிடி வலைகள் 1350 முதல் கொச்சியில்  பயன்பாட்டில் உள்ளன.

### போர்த்துகீசிய காலம்

போர்த்துகீசிய வர்த்தகர்கள் மேற்கொண்ட படையெடுப்பு கரணமாக கொச்சியில் தொழிசாலை கட்டினர்.கொச்சின் புதிதாக உருவான போர்த்துகீசிய இந்தியாவின் தலைநகராக மாறியது.

### டச்சு காலம்

மார்சு 20, 1663 இல், டச்சு கிழக்கிந்திய கம்பெனி கொச்சின் ராஜா ஒரு ஒப்பந்தத்தில் கையெழுத்திட்டார், அதன்படி இராச்சியத்தில் உற்பத்தி செய்யப்படும் மிளகு மற்றும் இலவங்கப்பட்டை வாங்குவதில் ஏகபோக உரிமையைக் கொண்டிருந்தது. அடுத்த ஆண்டு மற்றொரு ஒப்பந்தம் இறக்குமதி வரி செலுத்துவதி இருந்து நிறுவனத்திற்கு விலக்கு அளித்தது.

## மேற்கோள்கள்

பகுப்பு:கேரளப் பொருளாதாரம்
அனிதா ஹசானந்தனி

**அனிதா ஹசானந்தனி** (Anita Hassanandani) (பிறப்பு: 1981 ஏப்ரல் 14) ஓர் இந்திய நடிகையான இவர் முதன்மையாக இந்தி, தெலுங்கு மற்றும் தமிழ் திரைப்படங்கள் மற்றும் தொலைக்காட்சித் தொடர்களில் பணியாற்றுகிறார். ஸ்டார் பிளஸின் *காவ்யாஞ்சலி* என்ற நாடகத் தொடரில் அஞ்சலியாகவும், யே ஹை முஹப்பதீனில் ஷாகுன் அரோராவாகவும், கலர்ஸ் தொலைக்காட்சியின் நாகினி 3 மற்றும் நாகினி 4 இல் விசாகா கன்னாவாகவும் நடித்ததில் இவர் மிகவும் பிரபலமானவர்.

## சொந்த வாழ்க்கை
வலது|thumb|250x250px| 'தி டர்ட்டி பிக்சர்' படத்தின் வெற்றி விழாவில் ஹசானந்தானி தனது கணவர் ரோஹித் ரெட்டியுடன்.
1981 ஏப்ரல் அன்று மும்பையில் ஒரு சிந்தி குடும்பத்தில் பிறந்தார். 2013 அக்டோபர் அன்று கோவாவில் ஒரு தொழிலதிபரான ரோஹித் ரெட்டியை மணந்தார்.  அக்டோபர் 10,2020 அன்று, ரெட்டி மற்றும் தன்னை உள்ளடக்கிய ஒரு இன்ஸ்ட்டாகிராம் காணொளியில் தனது கர்ப்பத்தை அறிவித்தார். இந்த இணைக்கு 2021 பிப்ரவரி 9 அன்று முதல் குழந்தை பிறந்தது. இவர்கள் தங்கள் மகனுக்கு ஆரவ் ரெட்டி என்று பெயரிட்டனர்.

## தொழில்
ஹசானந்தனி, *இதார் உதார்*  பருவம் 2இன் மூலம் தொலைக்காட்சியில் அறிமுகமானார். 2002 ஆம் ஆண்டில் சாமுராய் மூலம் தமிழில் அறிமுகமானார். ஆனால் வருஷமெல்லாம் வசந்தம் படம் முதலில் வெளிவந்தது. 2003ஆம் ஆண்டு *குச் தூ ஹை*  என்ற அதிரடித் திரைப்படம் மூலம் பாலிவுட் திரைப்படத்தில் அறிமுகமானார். பின்னர் இவர் இயற்கைக்கு அப்பாற்பட்ட அமானுஷ்யத் திரைப்படங்களான *கோய் ஆப் சா,* *கிருஷ்ணா காட்டேஜ்*  போன்ற படங்களில் பணியாற்றினார்.  பின்னர், *காவ்யாஞ்சலி* என்ற தொலைக்காட்சி நிகழ்ச்சியிலும் இவர் நடித்தார். தனது பிரதான பாலிவுட் திரைப்படங்கள் மற்றும் தொலைக்காட்சி நிகழ்ச்சிகளைத் தவிர, *நேனு பெல்லிகி ரெடி*, *தொட்டி கேங்* மற்றும் *நுவ்வு நேனு* உள்ளிட்ட சில தென்னிந்தியத் திரைப்படங்களிலும் இவர் பணியாற்றியுள்ளார். இவரது *நுவ்வு நேனு* படம் துஷார் கபூர் நடிப்பில் இந்தியில் *யே தில்* என மறு ஆக்கம் செய்யப்பட்டது. *நேனுன்னானு* என்ற தெலுங்குத் திரைப்படத்தில் ஒரு பாடல் காட்சியில் தோன்றினார். கன்னட உச்ச நட்சத்திரம் புனீத் ராஜ்குமாருடன் சேர்ந்து *வீர கன்னடிகா* என்ற கன்னடப் படத்திலும் நடித்தார்.

*[[யே ஹாய் முஹப்படீன் (தொலைக்காட்சி தொடர்)|2]]*013 ஆம் ஆண்டு முதல், *[[யே ஹாய் முஹப்படீன் (தொலைக்காட்சி தொடர்)|யே ஹை மொஹபதீன்]]* என்ற தொலைக்காட்சி நிகழ்ச்சியில் ஷாகுன் அரோராவின் பாத்திரத்தில் தோன்றினார். *ஜலக் டிக்லா ஜாவின்* பருவம் 8 இல் இவர் வெளியேறிய பின்னர் வைல்ட் கார்டு நுழைவு மூலம் உள்ளே வந்தார். 2018 சூன் முதல் 2019 மே வரை ஏக்தா கபூரின் நாகினி 3இல் இவர் விசாகா என்ற வேடத்தில் நடித்தார்.

மேலும் சூலை 2019 இல், இவர், *நாச் பாலியே* என்ற நடன  நிகழ்ச்சியின்  பருவம் 9இன் இரண்டாவது வெற்றியாளர் ஆனார்.

2020 சனவரி மாதம் இவர் நாகினி:பாக்யா கா ஜெஹ்ரீலா கேலில் விசாகா என்ற பாத்திரத்தை மீண்டும் செய்தார்*.*   ஆகத்து 2020இல் நாகின் 5இல் ஒரு சிறிய தோற்றத்தில் தோன்றினார்.

## மேற்கோள்கள்

## வெளி இணைப்புகள்

*
*

பகுப்பு:இந்தியத் தொலைக்காட்சி நடிகைகள்
பகுப்பு:தமிழ்த் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:இந்தித் தொலைக்காட்சி நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:வாழும் மக்கள்
பகுப்பு:1981 பிறப்புகள்
சங்கீதா கிருட்டிணசாமி

**சங்கீதா கிருஷ்ணசாமி** (Sangeeta Krishnasamy) மலேசியத் தமிழ்த் திரைப்படங்களில் நடித்துவரும் நடிகையும், வடிவழகியுமாவார். வெங்கட் பிரபுவின் இயக்கத்தில் வெளியான கோவா என்ற தமிழ்ப் படத்தில் ஒரு சிறிய வேடத்தில் நடித்தார். திரைப்படங்களில் நுழைவதற்கு முன்பு பல உள்ளூர் தொலைக்காட்சி நாடகங்களில் தோன்றியுள்ளார்.

2015-ஆம் ஆண்டில் இரண்டு வெற்றிகரமான மலேசிய தமிழ்த் திரைப்படங்களான "வெட்டி பசங்க" மற்றும் "வெண்ணிற இரவுகள்" ஆகிய படங்களில் பெண் கதாபாத்திரத்தில் நடித்தார். வெண்ணிற இரவுகள் ஐரோப்பா முழுவதும் பல திரைப்பட விழாக்களில் திரையிடப்பட்டது.

2014-இல் நோர்வே தமிழ்த் திரைப்பட விழாவில் சிறப்பு நடுவர் விருதை வென்ற பின்னர்  பாராட்டப்பட்ட மலேசியத் தமிழ் திரைப்படமாக மாறியது. பின்னர் 20 ஆம் ஆண்டில் மலேசிய கலையுலக விருதுகளில் அனைத்து பிரிவுகளிலும் அனைத்து 5 விருதுகளையும் பெற்றது.

## சுயசரிதை

இவர், ஒரு மலேசிய இந்தியர் ஆவார். இவர் கோலாலம்பூரில் பிறந்தார். பின்னர், இலண்டன் பல்கலைக்கழகத்தில் சட்டம் பயின்றார். படிக்கும்போதே  நிக்கனின் இணையவழி வணிகத்திற்கு  விளம்பர நடிகையாக தனது வாழ்க்கையைத் தொடங்கினார். இவர் தமிழ், மலாய், ஆங்கிலம் ஆகிய மொழிகளை சரளமாக பேசுகிறார்.

## தொழில்
"அடிவிறகு" படத்தில் நடித்ததன் மூலம் மலேசியத் திரைப்படங்களில் இவரது முதல் முயற்சி இருந்தது. இப்படத்திற்காக 2017 ஆம் ஆண்டின் சிறந்த நடிகைக்கான விருதைப் பெற்றார் .மேலும், புதுமுகமாக மலாய் மொழியில் இவரது முதல் படம் என்றாலும், சிறந்த நடிகைக்கான முதல் ஐந்து இடங்களில் இவர் இடம் பெற்றார்.

இப்படம் பின்னர் *அனுகேரா ஸ்க்ரின்* மற்றும் கோலாலம்பூர் திரைப்பட விமர்சகர்கள் விருதையும் வென்றது. இதன் மூலம் இவர் முதல் இந்தியராக மட்டுமல்ல, ஒரே ஆண்டில் மூன்றையும் வென்ற முதல் நடிகை என்ற பெருமையையும் பெற்றார்.

## மேற்கோள்கள்

## வெளி இணைப்புகள்
* 

பகுப்பு:1985 பிறப்புகள்
பகுப்பு:மலேசியத் திரைப்பட நடிகைகள்
பகுப்பு:வாழும் மக்கள்
அல்மோரா மக்களவைத் தொகுதி

**அல்மோரா மக்களவைத் தொகுதி**  உத்தராகண்டம் மாநிலத்தில் உள்ள ஐந்து மக்களவை ( நாடாளுமன்ற ) தொகுதிகளில் ஒன்றாகும். இந்த தொகுதியானது அல்மோரா, பாகேஸ்வர், சம்பாவத் மற்றும் பிதெளரகட் ஆகிய நான்கு மாவட்டங்களை உள்ளடக்கியது ஆகும். 2009 ஆம் ஆண்டு முதல் இத்தொகுதியானது, பட்டியல் சாதியினர் மற்றும் பட்டியல் பழங்குடியினருக்காக ஒதுக்கப்பட்ட, ஒரு தனித்தொகுதி ஆகும்.

## சட்டமன்ற தொகுதிகள்
**உத்தரகண்ட் உருவாவதற்கு முன்**

அல்மோரா மக்களவைத் தொகுதி உத்தரப்பிரதேசத்தின் பின்வரும் ஐந்து விதான் சபை ( சட்டமன்ற ) தொகுதிகளை உள்ளடக்கியது:

**உத்தரகண்ட் உருவான பிறகு**

தற்போது அல்மோரா மக்களவைத் தொகுதி, உத்தரகண்ட் மாநிலத்தின் பின்வரும் பதினான்கு விதான் சபா ( சட்டமன்ற ) தொகுதிகளை உள்ளடக்கியது:

## நாடாளுமன்ற உறுப்பினர்கள்
**திறவு:**
  

## தேர்தல் முடிவுகள்

### பொதுத் தேர்தல்கள், 2019
இந்தியப் பொதுத் தேர்தல், 2019: அல்மோரா இத்தேர்தலில் பாரதிய ஜனதா கட்சி கட்சியைச் சேர்ந்த அஜய் தம்தா, இந்திய தேசிய காங்கிரசு வேட்பாளரான பிரதீப் தம்தா 2,32,986 வாக்குகள் வேறுபாட்டில் வென்றார்.

## மேற்கோள்கள்

## வெளி இணைப்புகள்

* அல்மோரா மக்களவைத் தொகுதி தேர்தல் 2019 தேதி மற்றும் அட்டவணை

பகுப்பு:உத்தராகண்டம் மக்களவைத் தொகுதிகள்
கிருஷ்ண வம்சி

**பசுபுலேட்டி கிருஷ்ண வம்சி** (Pasupuleti Krishna Vamsi) ஒரு இந்தியத் திரைப்படத் தயாரிப்பாளரும், நடன இயக்குனருமாவார். இவர் முக்கியமாக தெலுங்குத் திரைப்படத்துறையில் பணிபுரிந்து வருகிறார்.

## தொழில்
1995இல் வெளியான "குலாபி" என்ற துப்பறியும் படம் மூலம் இயக்குநராக அறிமுகமானார். இப்படத்தில் ஜே. டி. சக்ரவர்த்தி  நடித்திருந்தார். வம்சி இரண்டு தேசிய திரைப்பட விருதுகளையும், மூன்று தென்னிந்திய பிலிம்பேர் விருதுகளையும், மூன்று நந்தி விருதுகளையும் பெற்றுள்ளார். *குலாபி* படத்தில் இயக்குநராக அறிமுகமானதற்கு முன்பு ராம் கோபால் வர்மாவிடம் உதவி இயக்குநராகப் பணியாற்றினார்.

1996ஆம் ஆண்டில், அந்த நேரத்தில் அதிக வசூல் செய்த தெலுங்கு படங்களில் ஒன்றான *நின்னி பெல்லாடுதா* என்ற திரைப்படத்தை இயக்கினார். பின்னர் இவர் தனது தயாரிப்பு நிறுவனமான *ஆந்திர டாக்கீஸின்* கீழ் விமர்சன ரீதியாக பாராட்டப்பட்ட குற்றவியல் படமான *சிந்தூரம்* என்பதை இயக்கினார். இரண்டு படங்களும் தெலுங்கில் சிறந்த திரைப்படத்திற்கான தேசியத் திரைப்பட விருதை வென்றன. 2002ஆம் ஆண்டில், இவர், 1998இல் தெலுங்கு மொழியில் தான் இயக்கி வெளியான அந்தப்புரம் என்ற அதிரடித் திரைப்படத்தை *சக்தி: தி பவர்* என்ற பெயரில் பாலிவுட்டில் இயக்கினார்.

இவர், பாடலாசிரியர் சீதாராம சாஸ்திரியின் ரசிகர் என்று அறியப்படுகிறது. தான் இயக்கியிருந்த  பல படங்களில் அவரது பாடல்களை இடம் பெறசெய்தார் . அவர் பாடல் எழுதிய படங்களில் *நின்னி பெல்லாடுதா, குலாபி, சிந்தூரம், சந்திரலேகா, முராரி, கட்கம், சக்ரம், மகாத்மா, பைசா* ஆகியவை அடங்கும் .

## சொந்த வாழ்க்கை
கிருஷ்ண வம்சி தென்னிந்திய நடிகை ரம்யா கிருஷ்ணனை மணந்தார். ரம்யா கிருஷ்ணன் திருமணத்திற்கு முன் *ஸ்ரீ ஆஞ்சநேயம்* (சிறப்புத் தோற்றம்) மற்றும் *சந்திரலேகா* ஆகிய இவரது இரண்டு படங்களில் நடித்திருந்தார்.

## மேற்கோள்கள்

## வெளி இணைப்புகள்
*
*vamshiramya  at Tollywood Movie Database

பகுப்பு:1962 பிறப்புகள்
பகுப்பு:மேற்குக் கோதாவரி மாவட்ட மக்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:வாழும் மக்கள்
பகுப்பு:தெலுங்குத் திரைப்பட இயக்குநர்கள்
தாலுகா பஞ்சாயத்து (குஜராத்)

**தாலுகா பஞ்சாயத்து** (**Taluka Panchayat**) குஜராத் அரசின் பஞ்சாயத்து ராஜ் துறையின் கீழ் இயங்கும் இது தமிழ்நாட்டின் ஊராட்சி ஒன்றியம் போன்ற அமைப்பாகும். மூன்று அடுக்கு கொண்ட குஜராத் மாநிலத்தின் பஞ்சாயத்து ராஜ் அமைப்பில், தாலுக்கா பஞ்சாயத்து இரண்டாம் அடுக்கு ஆகும். 

## தாலுகா பஞ்சாயத்தின் முக்கியப் பணிகள்
தாலுகா பஞ்சாயத்து அமைப்புகள், தாலுகாக்களில் சுகாதார மற்றும் சுகாதார சேவைகளை வழங்குதல், தொற்றுநோய்களை கட்டுப்படுத்தல்,  கிராம சாலைகளின் கட்டுமானம் மற்றும் பராமரித்தல், தொடக்கப் பள்ளிகளை நிறுவுதல் மற்றும் நிர்வகித்தல். தாலுகா மட்டத்தில் விவசாய மேம்பாடுகள் மற்றும் திட்டமிடல். பெண்கள் நலன், இளைஞர் நடவடிக்கைகள் மேம்பாடு மற்றும் உதவி செய்தல். வெள்ளம், தீ விபத்து போன்ற இயற்கை மற்றும் மனிதனால் உருவாகும் பேரழிவுகளுக்கு நிவாரணப் பணி செய்தல் ஆகும்.

## மேற்கோள்கள்


பகுப்பு:குசராத்து